BMCનું ઇલેક્શન જાહેર થયું એ પહેલાંથી જ ઘાટકોપરમાં જ નહીં, પૂરા મુંબઈમાં પ્રવીણ છેડા કૉન્ગ્રેસ છોડી દેશે એવી અફવાએ જોર પકડ્યું હતું. ઇલેક્શનના દિવસોમાં તો રોજ અવનવાં મુરતો વૉટ્સઍપ અને અન્ય સોશ્યલ સાઇટના માધ્યમથી જાહેર થતાં હતાં. મેસેજો ફરતા હતા કે પ્રવીણ છેડા ફલાણા-ફલાણા દિવસે ફલાણા સમયે અન્ય પક્ષમાં જોડાશે અને ગારોડિયાનગરની ઉમેદવારીમાંથી પાછા ખસી જશે. આના કારણે ગારોડિયાનગર અને રાજાવાડીના વિસ્તારોના રહેવાસીઓ દ્વિધામાં આવી ગયા હતા, જ્યારે વિરોધ પક્ષો આ સમાચાર સાચા પડે એવી રાહ જોતા હતા.